JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Palestiinlased käivitasid terrorirünnakulaine
USA piirab abi palestiinlastele
Austraalia tunnustas osaliselt Jeruusalemma
Viimased kaks nädalat kestab Iisraelis
enneolematult aktiivne terrorirünnakute sari.
Selle taga on olnud nii Läänekalda palestiinlased
kui Gazat valitsev Hamas.
Inimohvreid on eri paigus toimunud rünnakuis mitmeid
ja lisaks on viga saanud ca 20 inimest, osa neist vägagi tõsiselt.
Iisraeli armeel ja politseil
on õnnestunud tappa pea kõik rünnakute sooritajad
ja lammutatud on mitmete terroristide kodud.
Selline terrorismis süüdistatute kodude lammutamine
on Iisraelis tavapäraseks saanud
ja selle sihiks on vähendada soovi terrorirünnakuid sooritada,
kuid tulemused pole väga lubavad olnud.
See johtub peamiselt sellest, et kohe pärast eluaseme hävitamist
kiirustab Abbasi valitsus maksma perele kompensatsiooni
ja aitab uut eluaset leida.
Umbes nädala kestnud vaikuse järel püüdis Gazat valitsev Hamas
taas Iisraeli piiritaral märulit korraldada.
Sadu meeleavaldajaid mobiliseeriti piiritarast läbimurdmist katsetama
ja selle kaudu Iisraeli tungima.
Iisraeli armeel on siiski õnnestunud, vähemalt seni, kõik katsed peatada.
Armee esindaja teatel ei püüa Hamas hetkel uusi rünnakutunneleid kaevata,
vaid keskendub pigem snaipri- rünnakutele ja avalikele märulitele.
Iisraeli armee leidis Liibanoni piirilt neljanda Iisraeli ulatunud tunneli.
Pärast tunneli kahjutukstegemist alagasid võimsad märulid.
Ka Liibanoni armee osaleb
ning toetab šiiitidest militantide ja meeleavaldajate püüdlusi
korraldada sarnaselt Hamasiga rahutusi piiritarast läbimurdmiseks.
Kuigi Iisraeli armee oli avanud seni vaid kolme tunneli sissepääsud,
on teada veel vähemalt kolm,
mis pole seni veel Iisraeli-Liibanoni piiri ületanud.
Netanyahu valitsus on Liibanonile ja UNIFIL-i vägedele selgeks teinud,
et kui tunneleid kasvõi püütakse sihtotstarbeliselt kasutada,
järgnevad massiivsed ja tõhusad sõjalised meetmed.
USA teatas sanktsioonidest ka ICC-le
ehk Rahvusvahelisele Kriminaalkohtule Haagis, Hollandis.
Põhjuseks teatas USA,
et Palestiina omavalitsus PO on taotlenud ICC-lt juurdlust
USA ja Iisraeli tegevuse suhtes palestiinlaste vastu.
Asjaga on seotud seegi,
et ICC võttis PO 2015. a ametlikuks liikmeks,
kuigi ICC reeglid määratlevad liikmesriikideks
vaid ÜRO Julgeolekunõukogus heakskiidetud ametlikud riigid.
Teiseks oluliseks põhjuseks peetakse,
et ICC hakkas tagasiulatuvalt uurima Iisraeli rünnakuid Gazas
2012.-2014. a Hamasi vastu toimunud sõdades.
ICC-l pole aga ametlikku jurisdiktsiooni
antud tagasiulatuvate juhtumite puhul.
USA Riiklik Arenguabi võib uue aasta algusest
lõpetada täielikult abi Gaza ja Läänekalda palestiinlaste aladele.
Nii teatas eelmine nädal ameti esindaja.
See tähendaks ka Iisraeli ja PO ühist koordineerimst julgeoleku alal,
mis on vaatamata viimastele terrorirünnakutele
seni suhteliselt hästi töötanud.
USA valitsus teatas põhjuseks, et Mahmoud Abbas jätkab endiselt
terrorismi toetamist rahaliste kompensatsioonidega,
kuigi väidab samas, et mõistab need hukka.
Abbasi valitsus kasutab ka USA eraldatud arenguabi
selleks mitte ettenähtud eesmärkidel.
Ka Gazat valitsev Hamas kasutab arenguabiraha
relvade ja rakettide ostmiseks võitluseks Iisraeli vastu,
mitte elanike heaolu parandamiseks.
Iisraeli sõjaväeluure ehk AMAN-i juht kindralmajaor Tamir Hayman
rääkis Knesseti Julgeolekukomisjonis,
et Hezbollah' raketiarsenal pole veel sellisel tasemel,
kus Iraan ja Hezbollah sooviksid.
Hayman täpsustas põhjarinde olukorrast rääkides,
et sõjavõimalus põhjas on väiksem, kui see oli kolme nädala eest.
Kuigi Iraanil on õnnestunud toimetada Hezbollah'le
rakettidele sobivaid komponente nende täppisrakettideks muutmiseks,
on Hezbollah' relvatehnikud suutnud varustada nendega
vaid üksikuid rakette.
Iisrael on suutnud peatada enamiku relvakonvoidest
ja on pidevalt valmis hävitama Iraanist saabuvaid kahtlasi saadetisi,
enne kui need Hezbollah'ni jõuavad.
USA on saatnud Pärsia lahele ühe oma tõhusaimaist sõjalisist üksustest.
Tuumajõul töötav superlennukikandja John C. Stennis
jäi mõne päeva eest Bahrainis ankrusse koos 90 lennuki,
helikoptri, dessantlaeva, hävitaja, miinilaeva ja mitme hoolduslaevaga.
USA Kaitseministeeriumi esindaja sõnul on Iraani ähvardus
sulgeda laevaliiklusele Omaani lahele viiv Hormuzi väin
selge sõnum sellest,
et riigi valitsus on ebastabiilne ja kardetakse rahvaülestõusu.
Ka kaks Iisraeli Dolphin-klassi allveelaeva
patrullivad pidevalt Omaani lahel.
Mõlemal neist on 12 torpeedot või alternatiivselt 12 tiibraketti.
PopEye Raptori nimelised raketid suudavad kanda ka tuumapead.
Lähis-Ida araabiamaade liit ehk Araabia Liiga hoitas Brasiiliat
Jeruusalemma tunnustamise eest Iisraeli pealinnana.
Liiga esindaja sõnul võib vastav avaldus
ja saatkonna kolimine suhteid kahjustada.
Barsiilia värske president Jair Bolsonaro teatas riigi plaanist
tunnustada Jeruusalemma Iisraeli pealinnana
ja kolida sinna võimalikult kiiresti ka riigi saatkond.
Jeruusalemmaga seotud ähvardusi on Araabia Liiga
ja mitmed üksikud araabiamaad kuulutanud pea kõigile riikidele,
kes on teatanud tunnustusest Jeruusalemmale
ja sinna saatkonna kolimisest.
Austraalia peaministri teade selle kohta,
et Iisraeli pealinnaks tunnustatakse vaid Lääne-Jeruusalemm,
võeti Iisraelis vastu pettumusega.
Peaminister Scott Morrisoni sõnul
pidi tunnustus algselt hõlmama tervet Jeruusalemma,
kuid see ei läinud parlamendis läbi
islamiriikide jõuliste surveavalduste tõttu.
Nii otsustati, et Austraalia tunnustab
Ida-Jeruusalemma Palestiina pealinnaks,
kui Iisrael ja PO on linna jagamises kokku leppinud.
Ka Venemaa tunnustas juba kahe aasta eest
Lääne-Jeruusalemma Iisraeli pealinnaks
ja see paistis sobivat ka islamiriikidele.
Sellised olid tänased uudised.
Toimetus soovib vaatajaile rahulikke ja õnnistatud jõule!
Jääge kanalile ja kohtume veel vana aasta sees!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee